ኤርትራ በፌደሬሽን ወደ ኢትዮጲያ ከተቀላቀለች በኋላ እንደገና ሉዓለዊ የባሕር በር መበት ማረጋገጥ ችለን ነበር። ከአርባ ኣመታት ባለመብትነት በኋላ ኤርትራ ነፃነትዋ ስትጎናፀፍ አገራችን እንደገና ያለ አግባብ ወደብ የለሽ ተባለች። በጦርነት አሸንፈን መብታችንን አሳለፍን መስጠት ባህላችን እስኪመስል ድረስ የኤርትር ወረራ ከቀለበስን በኋላ የሃገራችን መብት እና ጥቅም የሚያሳጣውን የአልጀርስ ስምምነት ተዋዋልን። አገራችን እስከ ወዲያኛው የባህር በር በምታጣበት ጫፍ ላይ ትገኛለች። በኢትዮጵያ ህልውና ውስጥ የባህር በር የማግኘት ጉዳይ መፍትሔ የሚሻ ወሳኝ ነገር ነው። ጉዳዩም በስልጣን ላይ ካለው መንግስት ባሻገር ሊታይ ይገባዋል። የኤርትራ ህዝቦች የራስን እድል በራስ የመወሰን መብትና ነፃነትም እውቅና እሰጣለሁ። ነገር ግን የኤርትራ ነፃነት እና የኢትዮጵያ የባህር በር የማግኘት ሉዓላዊ መብት አንዱ ሌላውን የሚተካ (exclusive) እንዳልሆነ አምናለሁ።
